CELEX: 62015CN0314
Language: ro
Date: 2015-06-26 00:00:00
Title: Cauza C-314/15: Acțiune introdusă la 26 iunie 2015 – Comisia Europeană/Republica Franceză

7.9.2015   
            
            
               RO
            
            
               Jurnalul Oficial al Uniunii Europene
            
            
               C 294/39
            
         Acțiune introdusă la 26 iunie 2015 – Comisia Europeană/Republica Franceză
   (Cauza C-314/15)
   (2015/C 294/50)
   Limba de procedură: franceza
   
      Părțile
   
   
      Reclamantă: Comisia Europeană (reprezentanți: O. Beynet și E. Manhaeve, agenți)
   
      Pârâtă: Republica Franceză
   
      Concluziile reclamantei
   
   
               —
            
            
               constatarea faptului că, întrucât nu a asigurat tratarea secundară sau echivalentă a apelor urbane reziduale provenind din 15 aglomerări cu un echivalent-locuitor cuprins între 10  000 și 15  000 pentru toate evacuările în afara zonelor sensibile, respectiv un echivalent-locuitor cuprins între 2  000 și 10  000 pentru toate evacuările, în apele dulci și în estuare, Republica Franceză nu și-a îndeplinit obligațiile care îi revin în temeiul articolului 4 alineatele (1) și (3) din Directiva 91/271/CEE a Consiliului din 21 mai 1991 privind tratarea apelor urbane reziduale (1).
            
         
               —
            
            
               obligarea Republicii Franceze la plata cheltuielilor de judecată.
            
         
      Motivele și principalele argumente
   
   Prin acțiunea sa, Comisia reproșează Republicii Franceze faptul că nu a pus în aplicare în mod corect, în 15 aglomerări, prevederile Directivei 91/271/CEE a Consiliului din 21 mai 1991 privind tratarea apelor urbane reziduale.
   În temeiul articolului 4 alineatele (1) și (3) din Directiva 91/271/CEE, aglomerările al căror echivalent-locuitor (EL) este cuprins între 10  000 și 15  000 pentru toate evacuările în afara zonelor sensibile, respectiv un echivalent-locuitor cuprins între 2  000 și 10  000 pentru toate evacuările, în apele dulci și în estuare, trebuiau să fie echipate cu sisteme de colectare, iar apele reziduale trebuiau să facă obiectul unei tratări secundare sau al unei tratări echivalente cel târziu până la 31 decembrie 2005.
   
      (1)  JO L 135, p. 40, Ediție specială, 15/vol. 2, p. 43.